title: 2007/340/KE: Deċiżjoni tal-Kunsill tad- 19 ta’ April 2007 dwar il-konklużjoni tal-Ftehim bejn il-Komunità Ewropea u l-Federazzjoni Russa dwar il-faċilitazzjoni tal-ħruġ ta’ viżi għal żjajjar qosra

text:
                  17.5.2007

                  MT

                  Il-Ġurnal Uffiċjali ta’ l-Unjoni Ewropea

                  L 129/25

         DEĊIŻJONI TAL-KUNSILL
         tad-19 ta’ April 2007
         dwar il-konklużjoni tal-Ftehim bejn il-Komunità Ewropea u l-Federazzjoni Russa dwar il-faċilitazzjoni tal-ħruġ ta’ viżi għal żjajjar qosra
         (2007/340/KE)
         IL-KUNSILL TA’ L-UNJONI EWROPEA,
         Wara li kkunsidra t-Trattat li jistabbilixxi l-Komunità Ewropea, u b'mod partikolari l-punti (2)(b)(i) u (ii) ta’ l-Artikolu 62 tiegħu, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
         Wara li kkunsidra l-proposta mill-Kummissjoni,
         Wara li kkunsidra l-opinjoni tal-Parlament Ewropew,
         Billi:

                     (1)

                     Il-Kummissjoni nnegozjat f'isem il-Komunità Ewropea Ftehim mal-Federazzjoni Russa dwar il-faċilitazzjoni tal-ħruġ ta’ viżi liċ-ċittadini ta’ l-Unjoni Ewropea u tal-Federazzjoni Russa.

                     (2)

                     Il-Ftehim ġie iffirmat, f'isem il-Komunità Ewropea, fil-25 ta’ Mejju 2006, suġġett għall-konklużjoni eventwalment possibbli tiegħu f'data aktar tard, skond Deċiżjoni tal-Kunsill adottata fit-22 ta’ Mejju 2006.

                     (3)

                     Il-Ftehim għandu jiġi approvat.

                     (4)

                     Il-Ftehim jistabbilixxi Kumitat Konġunt għat-tmexxija tal-Ftehim, li jista jadotta r-regoli ta’ proċedura tiegħu. Huwa kunsiljabbli li tkun prevista proċedura simplifikata sabiex tkun stabbilita l-pożizzjoni tal-Komunità f'dan il-każ.

                     (5)

                     Skond il-Protokoll dwar il-pożizzjoni tar-Renju Unit u l-Irlanda, u l-Protokoll li jintegra l-acquis ta’ Schengen fil-qafas ta’ l-Unjoni Ewropea, ir-Renju Unit u l-Irlanda ma jipparteċipawx fl-adozzjoni ta’ din id-Deċiżjoni u għalhekk m'humiex marbuta biha jew suġġetti għall-applikazzjoni tagħha.

                     (6)

                     Skond il-Protokoll dwar il-pożizzjoni tad-Danimarka, anness mat-Trattat ta’ l-Unjoni Ewropea u t-Trattat li jistabbilixxi l-Komunità Ewropea, id-Danimarka ma tipparteċipax fl-adozzjoni ta’ din id-Deċiżjoni u għalhekk m'hijiex marbuta biha jew suġġetta għall-applikazzjoni tagħha,

               IDDEĊIEDA KIF ĠEJ:

            Artikolu 1
            Il-Ftehim bejn il-Komunità Ewropea u l-Federazzjoni Russa dwar il-faċilitazzjoni tal-ħruġ ta’ viżi liċ-ċittadini ta’ l-Unjoni Ewropea u tal-Federazzjoni Russa huwa b'dan approvat f'isem il-Komunità.
            It-test tal-Ftehim huwa mehmuż ma’ din id-Deċiżjoni.

            Artikolu 2
            Il-President tal-Kunsill għandu jagħti n-notifika prevista fl-Artikolu 15(1) tal-Ftehim (1).

            Artikolu 3
            Il-Kummissjoni, assistita minn esperti mill-Istati Membri, għandha tirrappreżenta lill-Komunità fil-Kumitat Konġunt ta’ esperti stabbilit mill-Artikolu 13 tal-Ftehim.

            Artikolu 4
            Il-pożizzjoni tal-Komunità fi ħdan il-Kumitat Konġunt ta’ esperti rigward l-adozzjoni tar-regoli ta’ proċedura tiegħu kif meħtieġ taħt l-Artikolu 13(4) tal-Ftehim għandha tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.

            Artikolu 5
            Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

            Magħmul fil-Lussemburgu, 19 ta’ April 2007.

                  Għall-Kunsill

                  Il-President

               B. ZYPRIES

            (1)  Id-data tad-dħul fis-seħħ tal-Ftehim se tiġi pubblikata fil-Ġurnal Uffiċjali ta’ l-Unjoni Ewropea mis-Segretarjat Ġenerali tal-Kunsill.


title: 2011/555/UE, Euratom: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/83

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2009
   (2011/555/UE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2009 (SEC(2010) 963 — C7-0211/2010) (2),

               —

               wara li kkunsidra l-kontijiet annwali finali tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2009,

               —

               wara li kkunsidra r-rapport tal-Kummissjoni dwar is-segwitu għad-deċiżjoni ta’ kwittanza għas-sena finanzjarja 2008 (COM(2010) 650), u d-dokumenti ta’ ħidma tal-persunal tal-Kummissjoni li jakkumpanjaw dak ir-rapport ((SEC(2010) 1437 u SEC(2010) 1438),

               —

               wara li kkunsidra l-komunikazzjoni tal-Kummissjoni tat-2 ta’ Ġunju 2010 bit-titolu “Sinteżi tal-kisbiet tal-ġestjoni tal-Kummissjoni fl-2009” (COM(2010) 281),

               —

               wara li kkunsidra r-rapport annwali tal-Kummissjoni lill-awtorità ta’ kwittanza dwar l-awditjar intern imwettaq fl-2009 (COM(2010) 447), u d-dokument ta’ ħidma tal-persunal tal-Kummissjoni li jakkumpanja dan ir-rapport (SEC(2010) 994),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva tal-Kunsill Ewropew għar-Riċerka għas-sena finanzjarja 2009, flimkien mat-tweġibiet tal-Aġenzija (3),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet ta’ bażi, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2009 (05893/2011 — C7-0054/2011),

               —

               wara li kkunsidra l-Artikoli 274, 275 u 276 tat-Trattat KE, l-Artikolu 17(1) tat-Trattat dwar l-Unjoni Ewropea, l-Artikoli 317, 318 u 319 tat-Trattat dwar il-Funzjonament tal-Unjoni Ewropea u l-Artikoli 179a u 180b tat-Trattat Euratom,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (5), kif emendat bir-Regolamenti tal-Kunsill (KE, Euratom) Nru 1995/2006 (6) u r-Regolament tal-Kunsill (KE) Nru 1525/2007 (7), u b'mod partikolari l-Artikoli 55, 145, 146 u 147 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (8), u b'mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jistabbilixxi l-istatut għall-aġenziji esekuttivi li jkunu fdati b'ċerti xogħlijiet fl-immaniġġjar tal-programmi tal-Komunità (9), u b'mod partikolari l-ewwel u t-tieni paragrafi tal-Artikolu 66 tiegħu,

               —

               wara li kkunsidra d-Deċiżjoni tal-Kummissjoni 2008/37/KE tal-14 ta’ Diċembru 2007 li tistabbilixxi l-Aġenzija Eżekuttiva tal-Kunsill Ewropew għar-Riċerka għall-ġestjoni tal-programm speċifiku Komunitarju Ideat fil-qasam tar-riċerka fil-fruntieri tal-għarfien b'applikazzjoni tar-Regolament tal-Kunsill (KE) Nru 58/2003 (10),

               —

               wara li kkunsidra l-Artikolu 76 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A7-0134/2011),

               A.

               billi skont l-Artikolu 17(1) tat-Trattat dwar l-Unjoni Ewropea, il-Kummissjoni għandha timplimenta l-baġit u tiġġestixxi programmi u għandha tagħmel dan, skont l-Artikolu 317 tat-Trattat dwar il-Funzjonament tal-Unjoni Ewropea b'koperazzjoni mal-Istati Membri fuq ir-responsabilità tagħha stess, wara li jiġi kkunsidrat il-prinċipju ta’ tmexxija finanzjarja tajba,

               1.

               Jagħti l-kwittanza lid-Direttur tal-Aġenzija Eżekuttiva tal-Kunsill Ewropew għar-Riċerka għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-osservazzjonijiet tiegħu fir-riżoluzzjoni li hija parti integrali mid-Deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni u aġenziji eżekuttivi;

               3.

               Jagħti struzzjonijiet lill-President tiegħu biex jgħaddi din id-Deċiżjoni, flimkien mad-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni u r-riżoluzzjoni li hija parti integrali minn dawn id-Deċiżjonijiet, lid-Direttur tal-Aġenzija Eżekuttiva tal-Kunsill Ewropew għar-Riċerka, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea u lill-Qorti tal-Awdituri, u biex jiżgura l-pubblikazzjoni tagħhom f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 338, 14.12.2010, p. 71.

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      (6)  ĠU L 390, 30.12.2006, p. 1.

      (7)  ĠU L 343, 27.12.2007, p. 9.

      (8)  ĠU L 11, 16.1.2003, p. 1.

      (9)  ĠU L 297, 22.9.2004, p. 6.

      (10)  ĠU L 9, 12.1.2008, p. 15


title: Deċiżjoni tal-Kumitat Politiku u ta' Sigurtà monuc SPT/1/2006 tat- 30 ta’ Mejju 2006 dwar l-aċċettazzjoni ta' kontributi ta' Stati terzi għall-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               89

         DEĊIŻJONI TAL-KUMITAT POLITIKU U TA' SIGURTÀ MONUC SPT/1/2006
   tat-30 ta’ Mejju 2006
   dwar l-aċċettazzjoni ta' kontributi ta' Stati terzi għall-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni
   (2006/499/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u, b'mod partikolari t-tielet subparagrafu ta' l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2006/319/PESK tas-27 ta' April 2006 dwar l-operazzjoni militari ta' l-Unjoni Ewropea li tappoġġa l-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (1) (l-Operazzjoni EUFOR RD Congo), u b'mod partikolari l-Artikolu 10(2) tagħha,
   Billi:

               (1)

               Fuq talba tal-Kumitat Politiku u ta' Sigurtà u skond il-kompiti mogħtija mill-Kumitat Militari ta' l-Unjoni Ewropea (KMUE), il-Kmandant ta' l-Operazzjoni ta' l-UE u l-Kmandant tal-Forza ta' l-UE laqqgħu l-Konferenzi dwar il-Ħolqien u l-Forniment ta' Forza fit-3 u l-10 ta' Mejju 2006.

               (2)

               Fuq rakkomandazzjonijiet tal-Kmandant ta' l-Operazzjoni ta' l-UE u tal-KMUE dwar kontribut mit-Turkija, il-kontribut mit-Turkija għandu jiġi aċċettat.

               (3)

               Skond l-Artikolu 6 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u l-implementazzjoni ta' deċiżjonijiet u azzjonijiet ta' l-Unjoni Ewropea li jkollhom implikazzjonijiet ta' difiża,

         IDDEĊIEDA KIF ĠEJ:
   Artikolu 1
   Kontributi ta' Stati Terzi
   Wara l-Konferenzi dwar il-Ħolqien u l-Forniment ta' Forza, il-kontribut mit-Turkija għandu jiġi aċċettat għall-operazzjoni militari ta' l-UE fir-Repubblika Demokratika tal-Kongo b'appoġġ għall-MONUC matul il-proċess ta' l-elezzjoni.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum ta' l-adozzjoni tagħha.

      Magħmul fi Brussell, 30 ta’ Mejju 2006.

            Għall-Kumitat Politiku u ta' Sigurtà

            Il-President

         J. KUGLITSCH

      (1)  ĠU L 116, 29.4.2006, p. 98.


title: 2012/405/UE: Deċiżjoni tal-Kunsill tas- 16 ta’ Lulju 2012 li taħtar tliet membri Taljani u membru supplenti Taljan tal-Kumitat tar-Reġjuni

text:
               19.7.2012

               MT

               Il-Ġurnal Uffiċjali tal-Unjoni Ewropea

               L 189/9

         DEĊIŻJONI TAL-KUNSILL
   tas-16 ta’ Lulju 2012
   li taħtar tliet membri Taljani u membru supplenti Taljan tal-Kumitat tar-Reġjuni
   (2012/405/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Taljan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Wara tmiem il-mandat tas-Sur Graziano MILIA, is-Sur Riccardo VENTRE u s-Sinjura Marta VINCENZI saru vakanti s-siġġijiet ta’ tliet membri fil-Kumitat tar-Reġjuni. Wara tmiem il-mandat tas-Sinjura Laura ARDITO sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin membri fil-Kumitat tar-Reġjuni għall-bqija tal-mandat attwali, li jibqa’ għaddej sal-25 ta’ Jannar 2015:

               (a)

               bħala membri:

                           —

                           is-Sur Piero LACORAZZA, Presidente della Provincia di Potenza

                           —

                           is-Sur Piero FASSINO, Sindaco del Comune di Torino

                           —

                           is-Sur Mauro D’ATTIS, Consigliere del Comune di Brindisi

                     u

               (b)

               bħala membru supplenti:

                           —

                           is-Sinjura Lucia LIBERTINO, Consigliere del Comune di Formicola.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-16 ta’ Lulju 2012.

            Għall-Kunsill

            Il-President

         S. ALETRARIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2012/407/UE: Deċiżjoni tal-Kunsill tas- 16 ta’ Lulju 2012 li taħtar membru Sloven tal-Kumitat tar-Reġjuni

text:
               19.7.2012

               MT

               Il-Ġurnal Uffiċjali tal-Unjoni Ewropea

               L 189/11

         DEĊIŻJONI TAL-KUNSILL
   tas-16 ta’ Lulju 2012
   li taħtar membru Sloven tal-Kumitat tar-Reġjuni
   (2012/407/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Sloven,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sinjura Barbara ŽGAJNER TAVŠ, sar vakanti siġġu ta' membru fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Hija b'dan maħtura membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               is-Sinjura Jasna GABRIČ, podžupanja občine Trbovlje.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-16 ta’ Lulju 2012.

            Għall-Kunsill

            Il-President

         S. ALETRARIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2011/139/UE: Deċiżjoni tal-Kunsill tat- 28 ta’ Frar 2011 li taġġusta l-allowances previsti fid-Deċiżjoni 2007/829/KE dwar ir-regoli applikabbli għall-esperti nazzjonali u għall-persunal militari sekondati mas-Segretarjat Ġenerali tal-Kunsill

text:
               4.3.2011

               MT

               Il-Ġurnal Uffiċjali tal-Unjoni Ewropea

               L 59/43

         DEĊIŻJONI TAL-KUNSILL
   tat-28 ta’ Frar 2011
   li taġġusta l-allowances previsti fid-Deċiżjoni 2007/829/KE dwar ir-regoli applikabbli għall-esperti nazzjonali u għall-persunal militari sekondati mas-Segretarjat Ġenerali tal-Kunsill
   (2011/139/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 41(1) tiegħu,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 240(2) tiegħu,
   Wara li kkunsidra d-Deċiżjoni tal-Kunsill 2007/829/KE (1), u b’mod partikolari l-Artikolu 15(6) tagħha,
   Billi:

               (1)

               L-Artikolu 15(6) tad-Deċiżjoni 2007/829/KE jipprovdi li l-allowances ta’ kuljum u ta’ kull xahar tal-esperti nazzjonali u tal-persunal militari sekondati mas-Segretarjat Ġenerali tal-Kunsill għandhom jiġu aġġustati kull sena mingħajr effett retroattiv fuq il-bażi tal-adattament tas-salarji bażiċi ta’ uffiċjali tal-Unjoni fi Brussell u l-Lussemburgu.

               (2)

               Il-Kunsill, permezz tar-Regolament (UE) Nru 1239/2010 tal-20 ta’ Diċembru 2010 li jaġġusta b’effett mill-1 ta’ Lulju 2010 ir-rimunerazzjoni u l-pensjonijiet tal-uffiċjali u l-aġenti l-oħra tal-Unjoni u l-koeffiċjenti korrettivi applikati għalihom (2), adotta aġġustament ta’ 0,1 % għar-rimunerazzjoni u l-pensjonijiet tal-uffiċjali tal-Unjoni,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2007/829/KE hija b’dan emendata kif ġej:

               1.

               Fl-Artikolu 15(1), l-ammonti EUR 31,89 u EUR 127,52 rispettivament għandhom jinbidlu b’dan li ġej:
               “EUR 31,92 u EUR 127,65”.

               2.

               It-tabella fl-Artikolu 15(2) għandha tinbidel b’din li ġejja:

                           “Distanza bejn il-post tal-oriġini u l-post tal-issekondar
                           (f’km)

                           Ammont f’EUR

                           0-150

                           0,00

                           > 150

                           82,05

                           > 300

                           145,86

                           > 500

                           237,05

                           > 800

                           382,92

                           > 1 300

                           601,73

                           > 2 000

                           720,27 ”

         Artikolu 2
   Din id-Deċiżjoni għandha tidħol fis-seħħ fl-ewwel jum tax-xahar ta’ wara l-adozzjoni tagħha.

      Magħmul fi Brussell, it-28 ta’ Frar 2011.

            Għall-Kunsill

            Il-President

         FELLEGI T.

      (1)  ĠU L 327, 13.12.2007, p. 10.

      (2)  ĠU L 338, 22.12.2010, p. 1.


title: Deċiżjoni tal-Kunsill 2014/922/PESK tas- 17 ta' Diċembru 2014 li temenda u testendi d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)

text:
                  18.12.2014

                  MT

                  Il-Ġurnal Uffiċjali tal-Unjoni Ewropea

                  L 363/152

            DEĊIŻJONI TAL-KUNSILL 2014/922/PESK
      tas-17 ta' Diċembru 2014
      li temenda u testendi d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fit-18 ta' Mejju 2010, il-Kunsill adotta d-Deċiżjoni 2010/279/PESK (1) dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN). Dik id-Deċiżjoni tiskadi fil-31 ta' Diċembru 2014.

                  (2)

                  B'segwitu għall-Analiżi Strateġika fi Frar 2014, l-EUPOL AFGHANISTAN għandha tiġi estiża sal-31 ta' Diċembru 2016.

                  (3)

                  L-EUPOL AFGHANISTAN ser titmexxa fil-kuntest ta' sitwazzjoni li tista' tiddeterjora u li tista' xxekkel il-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat dwar l-Unjoni Ewropea,

            ADOTTA DIN ID-DEĊIŻJONI:
      Artikolu 1
      Id-Deċiżjoni 2010/279/PESK hija b'dan emendata kif ġej:

                  (1)

                  fl-Artikolu 1, il-paragrafu 1 huwa sostitwit b'dan li ġej:
                  “1.   Il-Missjoni tal-Pulizija tal-Unjoni Ewropea fl-Afganistan (‘EUPOL AFGHANISTAN’ jew il-‘Missjoni’), stabbilita mill-Azzjoni Konġunta 2007/369/PESK, għandha tiġi estiża mill-31 ta' Mejju 2010 sal-31 ta' Diċembru 2016.”;

                  (2)

                  l-Artikolu 2 huwa sostitwit b'dan li ġej:
                  “Artikolu 2
                  Objettivi
                  L-EUPOL AFGHANISTAN għandha tappoġġa l-awtoritajiet Afgani fl-iżvilupp ulterjuri lejn servizz tal-pulizija ċivili effettiv u responsabbli li żviluppa interazzjonijiet effiċjenti mas-settur tal-ġustizzja usa' u r-rispett għad-drittijiet tal-bniedem, inkluż id-drittijiet tan-nisa. L-EUPOL AFGHANISTAN għandha taħdem fuq transizzjoni gradwali u sostenibbli, li tissalvagwardja l-kisbiet li diġà saru.”;

                  (3)

                  l-Artikolu 3 huwa emendat kif ġej:

                              (a)

                              fil-paragrafu 1, il-punt (a) huwa sostitwit b'dan li ġej:

                                          “(a)

                                          tassisti lill-Gvern tal-Afganistan sabiex imexxi 'l quddiem ir-riforma istituzzjonali tal-Ministeru tal-Intern u biex jiżviluppa u jimplimenta b'mod koerenti l-politika u strateġija għal arranġamenti fl-ordni pubbliku ċivili li jkunu sostenibbli u effikaċi inkluż l-integrazzjoni tal-ugwaljanza bejn is-sessi, speċjalment fir-rigward tal-Pulizija (Ċivili) Afgana bl-Uniformi u l-Pulizija Afgana ta' Kontra l-Kriminalità;”

                                    ;

                              (b)

                              fil-paragrafu 1, il-punt (b) huwa sostitwit b'dan li ġej:

                                          “(b)

                                          tassisti lill-Gvern tal-Afganistan biex itejjeb aktar il-karattru professjonali tal-Pulizija Nazzjonali Afgana (PNA), b'mod partikolari billi jappoġġa r-reklutaġġ, iż-żamma u l-integrazzjoni sostenibbli ta' uffiċjali tal-pulizija nisa, l-iżvilupp tal-infrastruttura tat-taħriġ u bit-tisħiħ tal-kapaċitajiet Afgani għall-iżvilupp u l-għoti ta' taħriġ;”

                                    ;

                              (c)

                              fil-paragrafu 1, il-punt (d) huwa sostitwit b'dan li ġej:

                                          “(d)

                                          ittejjeb il-koeżjoni u l-koordinazzjoni bejn atturi internazzjonali u taħdem aktar fuq l-iżvilupp strateġiku għar-riforma tal-pulizija, speċjalment permezz tal-Bord Internazzjonali għall-Koordinazzjoni tal-Pulizija (IPCB), f'koordinazjzoni mill-qrib mal-komunità internazzjonali u permezz ta' kooperazzjoni kontinwa mas-sħab ewlenin, inkluż mal-Missjoni ta' Appoġġ Determinat immexxija min-NATO u kontributuri oħra.”

                                    ;

                              (d)

                              il-paragrafu 3 jitħassar;

                  (4)

                  l-Artikolu 4 huwa sostitwit b'dan li ġej:
                  “Artikolu 4
                  Struttura tal-Missjoni
                  1.   L-EUPOL AFGHANISTAN għandu jkollha l-Kwartieri Ġenerali tagħha f'Kabul.
                  2.   L-EUPOL AFGHANISTAN għandha tkun strutturata f'konformità mad-dokumenti tal-ippjanar tagħha.”;

                  (5)

                  l-Artikolu 6 huwa emendat kif ġej:

                              (a)

                              jiddaħħal il-paragrafu li ġej:
                              “1a.   Il-Kap tal-Missjoni għandu jkun ir-rappreżentant tal-EUPOL AFGHANISTAN fil-qasam ta' responsabbiltà tagħha. Il-Kap tal-Missjoni jista' jiddelega kompiti ta' ġestjoni rigward kwistjonijiet relatati mal-persunal u dawk finanzjarji lil membri tal-persunal tal-EUPOL Afghanistan taħt ir-responsabbiltà ġenerali tiegħu.”;

                              (b)

                              il-paragrafu 4 jitħassar;

                              (c)

                              il-paragrafu 8 huwa sostitwit b'dan li ġej:
                              “8.   Il-Kap tal-Missjoni għandu jiżgura li l-EUPOL AFGHANISTAN taħdem mill-qrib, tikkoordina u tikkoopera mal-Gvern tal-Afganistan u mal-atturi internazzjonali rilevanti, kif xieraq, inklużi l-Missjoni ta' Appoġġ Determinat immexxija min-NATO, il-Missjoni ta' Assistenza tan-Nazzjonijiet Uniti fl-Afganistan (UNAMA), u l-Istati terzi attwalment involuti fir-riforma tal-pulizija fl-Afganistan.”;

                  (6)

                  fl-Artikolu 7, il-paragrafu 5 huwa sostitwit b'dan li ġej:
                  “5.   Il-persunal kollu għandu jaqdi dmirijietu u jaġixxi fl-interess tal-Missjoni. Il-persunal kollu għandu jirrispetta l-prinċipji tas-sigurtà u l-istandards minimi stabbiliti bid-Deċiżjoni tal-Kunsill 2013/488/UE (*).

                     (*)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1)”"
						;

                  (7)

                  fl-Artikolu 8, il-paragrafu 3 huwa sostitwit b'dan li ġej:
                  “3.   Il-kondizzjonijiet tal-impjieg u d-drittijiet u l-obbligi tal-persunal internazzjonali u lokali għandhom jiġu stabbiliti fil-kuntratti li għandhom jiġu konklużi bejn l-EUPOL Afghanistan u l-membri tal-persunal ikkonċernati.”;

                  (8)

                  fl-Artikolu 11, il-paragrafu 6 huwa sostitwit b'dan li ġej:
                  “6.   Il-Kap tal-Missjoni għandu jiżgura l-protezzjoni ta' informazzjoni klassifikata tal-UE skont id-Deċiżjoni 2013/488/UE.”;

                  (9)

                  jiddaħħal l-Artikolu li ġej:
                  “Artikolu 12b
                  Arranġamenti legali
                  L-EUPOL AFGHANISTAN għandu jkollha l-kapaċità li takkwista servizzi u provvisti, tidħol f'kuntratti u arranġamenti amministrattivi, timpjega persunal, ikollha kontijiet bankarji, takkwista u tiddisponi minn assi u tillikwida l-obbligi tagħha, u li tkun parti fi proċeduri legali, kif meħtieġ sabiex timplimenta din id-Deċiżjoni.”;

                  (10)

                  l-Artikolu 13 huwa sostitwit b'dan li ġej:
                  “Artikolu 13
                  Arranġamenti finanzjarji
                  1.   L-ammont ta' referenza finanzjarja maħsub biex ikopri n-nefqa relatata mal-EUPOL AFGHANISTAN għall-perijodu mill-31 ta' Mejju 2010 sal-31 ta' Lulju 2011 għandu jkun ta' EUR 54 600 000.
                  L-ammont ta' referenza finanzjarja maħsub biex ikopri n-nefqa relatata mal-EUPOL AFGHANISTAN għall-perijodu mill-1 ta' Awwissu 2011 sal-31 ta' Lulju 2012 għandu jkun ta' EUR 60 500 000.
                  L-ammont ta' referenza finanzjarja maħsub biex ikopri n-nefqa relatata mal-EUPOL AFGHANISTAN għall-perijodu mill-1 ta' Awwissu 2012 sal-31 ta' Mejju 2013 għandu jkun ta' EUR 56 870 000.
                  L-ammont ta' referenza finanzjarja maħsub biex ikopri n-nefqa relatata mal-EUPOL AFGHANISTAN għall-perijodu mill-1 ta' Ġunju 2013 sal-31 ta' Diċembru 2014 għandu jkun ta' EUR 108 050 000.
                  L-ammont ta' referenza finanzjarja maħsub biex ikopri n-nefqa relatata mal-EUPOL AFGHANISTAN għall-perijodu mill-1 ta' Jannar 2015 sal-31 ta' Diċembru 2015 għandu jkun ta' EUR 57 750 000.
                  2.   In-nefqa kollha għandha tiġi amministrata f'konformità mar-regoli u l-proċeduri applikabbli għall-baġit ġenerali tal-Unjoni. Il-parteċipazzjoni ta' persuni fiżiċi u ġuridiċi fl-għoti ta' kuntratti ta' akkwist minn EUPOL AFGHANISTAN għandha tkun miftuħa mingħajr limitazzjonijiet. Minbarra dan, m'għandha tapplika l-ebda regola ta' oriġini għall-prodotti mixtrija minn EUPOL AFGHANISTAN. Soġġett għal approvazzjoni tal-Kummissjoni, il-Missjoni tista' tikkonkludi arranġamenti tekniċi ma' Stati Membri, l-Istat ospitanti, Stati terzi parteċipanti u atturi internazzjonali oħra fir-rigward tal-provvista ta' tagħmir, servizzi u siti lil EUPOL AFGHANISTAN.
                  3.   L-EUPOL AFGHANISTAN għandha tkun responsabbli għall-implimentazzjoni tal-baġit tal-Missjoni. Għal dak il-għan, l-EUPOL AFGHANISTAN għandha tiffirma ftehim mal-Kummissjoni.
                  4.   Mingħajr preġudizzju għad-dispożizzjonijiet dwar l-istatus tal-EUPOL AFGHANISTAN u l-persunal tagħha, l-EUPOL AFGHANISTAN għandha tkun responsabbli għal kwalunkwe pretensjoni u obbligu li jirriżultaw mill-implimentazzjoni tal-mandat, li jibda mill-1 ta' Jannar 2015, bl-eċċezzjoni ta' kwalunkwe pretensjoni relatata ma' kondotta ħażina serja mill-Kap tal-Missjoni, li għalihom il-Kap tal-Missjoni għandu jġorr ir-responsabbiltà.
                  5.   L-implimentazzjoni tal-arranġamenti finanzjarji għandha tkun mingħajr preġudizzju għal-linja ta' kmand kif previst fl-Artikoli 5, 6 u 9 u r-rekwiżiti operazzjonali tal-EUPOL Afghanistan, inkluż il-kompatibbiltà tat-tagħmir u l-interoperabbiltà tat-timijiet tagħha.
                  6.   In-nefqa għandha tkun eliġibbli mid-data tal-iffirmar tal-ftehim imsemmi fil-paragrafu 3.”;

                  (11)

                  jiddaħħal l-Artikolu li ġej:
                  “Artikolu 13a
                  Ċellula ta' Proġetti
                  1.   L-EUPOL AFGHANISTAN għandu jkollha Ċellula ta' Proġetti għall-identifikazzjoni u l-implimentazzjoni tal-proġetti. L-EUPOL AFGHANISTAN għandha, kif adatt, tiffaċilita u tagħti pariri dwar proġetti, implimentati mill-Istati Membri u minn Stati terzi taħt ir-responsabbiltà tagħhom, f'oqsma relatati mal-EUPOL AFGHANISTAN u b'appoġġ għall-għanijiet tagħha.
                  2.   Soġġetta għall-paragrafu 3, l-EUPOL AFGHANISTAN għandha tkun awtorizzata li tuża l-kontribuzzjonijiet finanzjarji mill-Istati Membri jew Stati terzi għall-implimentazzjoni ta' proġetti identifikati li jissupplimentaw b'mod konsistenti azzjonijiet oħra tal-EUPOL AFGHANISTAN, jekk il-proġetti jkunu:

                              —

                              previsti fid-dikjarazzjoni finanzjarja relatata ma' din id-Deċiżjoni; jew

                              —

                              integrati matul il-mandat permezz ta' emenda tad-dikjarazzjoni finanzjarja fuq talba tal-Kap tal-Missjoni.

                        L-EUPOL AFGHANISTAN għandha tikkonkludi arranġament ma' dawk l-Istati, li jkopri b'mod partikolari l-proċeduri speċifiċi għat-trattament ta' kwalunkwe ilment minn partijiet terzi dwar ħsara kkawżata minħabba atti jew ommissjonijiet mill-EUPOL AFGHANISTAN fl-użu tal-fondi pprovduti minn dawk l-Istati. L-Istati li jikkontribwixxu ma jistgħu fl-ebda ċirkostanza jżommu lill-Unjoni jew lir-RGħ responsabbli għal atti jew ommissjonijiet mill-EUPOL AFGHANISTAN fl-użu tal-fondi pprovduti minn dawk l-Istati.
                  3.   Il-kontribuzzjonijiet finanzjarji mill-Istati terzi għaċ-Ċellula ta' Proġetti għandhom ikunu soġġetti għall-aċċettazzjoni mill-KPS.”;

                  (12)

                  fl-Artikolu 14, il-paragrafi 1 sa 4 huma sostitwiti b'dan li ġej:
                  “1.   Ir-RGħ għandu jkun awtorizzat jirrilaxxa lin-NATO, jew lill-Missjoni ta' Appoġġ Determinat immexxija min-NATO, informazzjoni u dokumenti klassifikati tal-UE ġġenerati għall-finijiet tal-Missjoni, f'konformità mad-Deċiżjoni 2013/488/UE. Għandhom jitfasslu arranġamenti tekniċi lokali sabiex dan jiġi faċilitat.
                  2.   Ir-RGħ għandu jkun awtorizzat jirrilaxxa lil Stati terzi assoċjati ma' din id-Deċiżjoni, kif adatt u f'konformità mal-ħtiġijiet tal-Missjoni, informazzjoni u dokumenti klassifikati tal-UE sal-livell ‘CONFIDENTIEL UE’ iġġenerati għall-finijiet tal-Missjoni, f'konformità mad-Deċiżjoni 2013/488/UE.
                  3.   Ir-RGħ għandu jkun awtorizzat jirrilaxxa lill-UNAMA, kif adatt u f'konformità mal-ħtiġijiet operazzjonali tal-Missjoni, informazzjoni u dokumenti klassifikati tal-UE sal-livell ‘RESTREINT UE’ iġġenerati għall-finijiet tal-Missjoni, f'konformità mad-Deċiżjoni 2013/488/UE. Għal dak il-għan għandhom jitfasslu arranġamenti lokali.
                  4.   F ta' ħtieġa operazzjonali speċifika u immedjata, ir-RGħ għandu wkoll ikun awtorizzat jirrilaxxa lill-Istat ospitanti informazzjoni u dokumenti klassifikati tal-UE sal-livell ‘RESTREINT UE’ iġġenerati għall-finijiet tal-Missjoni, f'konformità mad-Deċiżjoni 2013/488/UE. Għal dak il-għan għandhom jitfasslu arranġamenti bejn ir-RGħ u l-awtoritajiet kompetenti tal-Istat ospitanti.”;

                  (13)

                  l-Artikolu 17 huwa sostitwit b'dan li ġej:
                  “Artikolu 17
                  Dħul fis-seħħ u tul ta' żmien
                  'Din id-Deċiżjoni għandha tidħol fis-seħħ fid-data tal-adozzjoni tagħha.
                  Hija għandha tapplika mill-31 ta' Mejju 2010 sal-31 ta' Diċembru 2016.”.
            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      Hija għandha tibda tapplika mill-1 ta' Jannar 2015.

         Magħmul fi Brussell, is-17 ta' Diċembru 2014.

               Għall-Kunsill

               Il-President

            G. L. GALLETTI

         (1)  Deċiżjoni tal-Kunsill 2010/279/PESK tat-18 ta' Mejju 2010 dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (ĠU L 123, 19.5.2010, p. 4).


Avviż Legali Importanti

|

2013/357/UE: Deċiżjoni tal-Bank Ċentrali Ewropew tal- 21 ta’ Ġunju 2013 li tistabbilixxi l-mizuri meħtieġa għall-kontribuzzjoni għall-valur akkumulat tal-ekwità tal-Bank Ċentrali Ewropew u għall-aġġustament tal-klejms tal-banek ċentrali nazzjonali li huma ekwivalenti għall-assi ta’ rizerva barranin ittrasferiti (BĊE/2013/15)

Official Journal L 187 , 06/07/2013 P. 0009 - 0012

		Deċiżjoni tal-Bank Ċentrali Ewropewtal- 21 ta’ Ġunju 2013li tistabbilixxi l-mizuri meħtieġa għall-kontribuzzjoni għall-valur akkumulat tal-ekwità tal-Bank Ċentrali Ewropew u għall-aġġustament tal-klejms tal-banek ċentrali nazzjonali li huma ekwivalenti għall-assi ta’ rizerva barranin ittrasferiti(BĊE/2013/15)(2013/357/UE)IL-KUNSILL GOVERNATTIV TAL-BANK ĊENTRALI EWROPEW,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn hawn ’il quddiem l-"Istatut tas-SEBĊ"), u b’mod partikolari l-Artikolu 30 tiegħu,Billi:(1) Minħabba d-dħul tal-Kroazja fl-Unjoni Ewropea u li l-bank ċentrali nazzjonali tagħha (BĊN), Hrvatska narodna banka, jingħaqad fis-Sistema Ewropea tal-Banek Ċentrali (SEBĊ) fl- 1 ta’ Lulju 2013, id-Deċiżjoni BĊE/2013/17 tal- 21 ta’ Ġunju 2013 dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew [1] tipprovdi għall-espansjoni tal-iskema għas-sottoskrizzjoni tal-kapital tal-Bank Ċentrali Ewropew (BĊE) (minn hawn ‘il quddiem "skema tal-kapital") skont l-Artikolu 29.3 tal-Istatut tas-SEBĊ u tistabbilixxi, b’effett mill- 1 ta’ Lulju 2013, l-ippeżar ġdid assenjat lil kull BĊN fl-iskema tal-kapital estiża (minn hawn ‘il quddiem l-"ippeżar tal-iskema tal-kapital").(2) L-aġġustamenti għall-ippeżar fl-iskema tal-kapital u l-bidliet li jirriżultaw fl-ishma tal-BĊNi fil-kapital sottoskritt tal-BĊE jagħmlu neċessarju li jiġu aġġustati l-klejms li l-BĊE jkun ikkredita skont l-Artikolu 30.3 tal-Istatut tas-SEBĊ lill-BĊNi tal-Istati Membri li l-munita tagħhom hija l-euro (minn hawn ‘il quddiem il-"BĊNi taż-żona tal-euro") u li huma ekwivalenti għall-kontribuzzjonijiet ta’ assi ta’ riżerva barranin minn BĊNi taż-żona tal-euro lill-BĊE (minn hawn ‘il quddiem il-"klejms"). Dawk il-BĊNi taż-żona tal-euro li l-klejms tagħhom jiżdiedu minħabba iż-żieda fl-ippeżar tagħhom fl-iskema tal-kapital sa mill- 1 ta’ Lulju 2013, għandhom minħabba f’hekk iwettqu trasferiment ta’ kumpens lill-BĊE, filwaqt li l-BĊE għandu jwettaq trasferiment ta’ kumpens lil dawk il-BĊNi taż-żona tal-euro li l-klejms tagħhom jonqsu minħabba dan it-tnaqqis fl-ippeżar tagħhom fl-iskema tal-kapital.(3) Il-limitu fuq l-ammont ta’ assi ta’ rizerva barranin li jistgħu jiġu ttrasferiti lill-BĊE ser ikun ekwivalenti għal EUR 57951042976,26 b’effett mill- 1 ta’ Lulju 2013.(4) Skont il-prinċipji ġenerali tas-sens ta’ ġustizzja, it-trattament ugwali u l-protezzjoni tal-aspettazzjonijiet leġittimi li huma l-bażi tal-Istatut tas-SEBĊ, dawk il-BĊNi parteċipanti li s-sehem relattiv tagħhom fiż-żidiet fil-valur akkumulat tal-ekwità tal-BĊE, minħabba l-aġġustamenti msemmija aktar ‘il fuq, għandu wkoll iwettqu trasferiment ta’ kumpens lil dawk il-BĊNi taż-żona tal-euro li l-ishma relattivi tagħhom jiċkienu.(5) L-ippeżar rispettiv fl-iskema tal-kapital ta’ kull BĊN taż-żona tal-euro sat- 30 ta’ Ġunju 2013, u b’effett mill- 1 ta’ Lulju 2013, għandu jiġi rrappreżentat bħala persentaġġ tal-total tal-kapital tal-BĊE kif sottoskritt mill-BĊNi kollha taż-żona tal-euro, sabiex jiġi kkalkulat l-aġġustament tal-valur tas-sehem ta’ kull BĊN taż-żona tal-euro fil-valur tal-ekwità akkumulata tal-BĊE.(6) Bl-istess mod, hija meħtieġa l-adozzjoni ta’ deċiżjoni ġdida tal-BĊE li tħassar id-Deċiżjoni BĊE/2008/27 tat- 12 ta’ Diċembru 2008 li tistabbilixxi l-miżuri meħtieġa għall-kontribuzzjoni lill-valur propjetarju akkumulat tal-Bank Ċentrali Ewropew u biex jiġu aġġustati l-klejms tal-banek ċentrali nazzjonali ekwivalenti għall-assi tar-riżervi barranin ittrasferiti [2],ADOTTA DIN ID-DEĊIÝJONI:Artikolu 1DefinizzjonijietGħall-finijiet ta’ din id-Deċiżjoni:(a) "valur akkumulat tal-ekwità" tfisser it-total tar-riżervi, il-kontijiet ta’ rivalutazzjoni u l-ħażniet ekwivalenti għal riżervi kif ikkalkulat mill-BĊE għat- 30 ta’ Ġunju 2013, biż-żieda jew it-tnaqqis tal-qligħ jew telf nett akkumulat tal-BĊE, skont il-każ, mill- 1 ta’ Jannar 2013 sat- 30 ta’ Jannar 2013. Ir-riżervi tal-BĊE u dawk il-ħażniet ekwivalenti għal riżervi għandhom jinkludu, mingħajr limitazzjoni għall-ġeneralità tal-"valur akkumulat tal-ekwità", il-fond ta’ riżerva ġenerali u l-ħażna għar-rata tal-kambju barrani, ir-rata tal-imgħax, kreditu u riskji tal-prezz tad-deheb;(b) "data tat-trasferiment" tfisser it- 12 ta’ Lulju 2013;(c) id-"dħul tal-BĊE mill-karti tal-flus tal-euro" għandha jkollha l-istess tifsira bħat-terminu "dħul tal-BĊE minn karti tal-flus tal-euro fiċ-ċirkolazzjoni" kif iddefinit fl-Artikolu 1(c) tad-Deċiżjoni BĊE/2010/24 tal- 25 ta’ Novembru 2010 dwar id-distribuzzjoni interim tad-dħul tal-Bank Ċentrali Ewropew mill-karti tal-flus tal-euro fiċ-ċirkolazzjoni u li jirriżulta minn titoli mixtrija taħt il-programm tas-swieq tat-titoli [3];(d) id-"dħul tal-BĊE mill-SMP" għandha jkollha l-istess tifsira bħat-terminu "dħul tal-BĊE li jirriżulta minn titoli SMP" kif iddefinit fl-Artikolu 1(d) tad-Deċiżjoni BĊE/2010/24.Artikolu 2Kontribuzzjoni għar-rizervi u l-ħażniet tal-BĊE1. Jekk is-sehem ta’ BĊN taż-żona tal-euro fil-valur akkumulat tal-ekwità jiżdied minħabba ż-żieda fl-ippeżar tiegħu fl-iskema tal-kapital b’effett mill- 1 ta’ Lulju 2013, dak il-BĊN taż-żona tal-euro għandu jittrasferixxi l-ammont stabbilit lill-BĊE fid-data tat-trasferiment.2. Jekk is-sehem ta’ BĊN taż-żona tal-euro fil-valur akkumulat tal-ekwità jiżdied minħabba ż-żieda fl-ippeżar tiegħu fl-iskema tal-kapital b’effett mill- 1 ta’ Lulju 2013, dak il-BĊN taż-żona tal-euro għandu jirċievi l-ammont stabbilit mingħand il-BĊE bis-saħħa tal-paragrafu 3 fid-data tat-trasferiment.3. Fit- 12 ta’ Lulju 2013, il-BĊE għandu jikkalkula u jikkonferma lil kull BĊN taż-żona tal-euro jew l-ammont li jrid jiġi ttrasferit minn dak il-BĊN taż-żona tal-euro lill-BĊE fejn japplika l-paragrafu 1, jew l-ammont li dak il-BĊN taż-żona tal-euro għandu jirċievi mingħand il-BĊE fejn japplika l-paragrafu 2. Mingħajr ħsara għat-tqarrib, kull ammont li jrid jiġi ttrasferit jew riċevut jiġi kkalkolat permezz tal-multiplikazzjoni tal-valur akkumulat tal-ekwità bid-differenza assoluta bejn l-ippeżar fl-iskema tal-kapital ta’ kull BĊN taż-żona tal-euro fit- 30 ta’ Ġunju 2013 u l-ippeżar fl-iskema tal-kapital b’effett mill- 1 ta’ Lulju 2013 bid-diviżjoni tar-riżultat b’100.4. Kull ammont deskritt fil-paragrafu 3 għandu jkun dovut f’euro fl- 1 ta’ Lulju 2013 iżda għandu jkun ittrasferit effettivament fid-data tat-trasferiment.5. Fid-data tat-trasferitment, BĊN taż-żona tal-euro jew il-BĊE li jridu jittrasferixxu ammont skont il-paragrafu 1 jew il-paragrafu 2 għandhom jittrasferixxu wkoll b'mod separat kull imgħax li jiddekorri tul il-perijodu mill- 1 ta' Lulju 2013 sad-data tat-trasferiment ta' kull wieħed mill-ammonti rispettivi dovuti minn dan il-BĊN taż-żona tal-euro u l-BĊE. Dawk li jittrasferixxu u dawk li jirċievu dan l-imgħax għandhom bħal dawk li jittrasferixxu u dawk li jirċievu l-ammonti li fuqhom jiddekorri l-imgħax.6. Jekk il-valur akkumulat tal-ekwità jkun ta’ anqas minn zero, għandu jsir saldu tal-ammonti li jkollhom jiġu ttrasferiti jew irċevuti skont il-paragrafu 3 u l-paragrafu 5 fid-direzzjonijiet opposti għal dawk speċifikati fil-paragrafu 3 u l-paragrafu 5.Artikolu 3Aġġustament tal-klejms li huma ekwivalenti għall-assi ta’ riżerva barranin ttrasferiti1. Il-klejms tal-BĊNi taż-żona tal-euro għandhom jiġu aġġustati b’effett mill- 1 ta’ Lulju 2013 skont l-ippeżar aġġustat tagħhom fl-iskema tal-kapital. Il-valur tal-klejms tal-BĊNi taż-żona tal-euro b’effett mill- 1 ta’ Lulju 2013 qed jintwera fit-tielet kolonna tat-tabella fl-Anness ta’ din id-Deċiżjoni.2. Kull BĊN taż-żona tal-euro, bis-saħħa ta’ din id-dispozizzjoni u mingħajr il-ħtieġa ta’ xi formalita' jew att ulterjuri, għandu jitqies li fl- 1 ta’ Lulju 2013 ikun ittrasferixxa jew irċieva il-valur assolut tal-klejm (f’euro) imnizzel ħdejn ismu fir-raba’ kolonna tat-tabella fl-Anness ta’ din id-Deċizjoni, fejn "-" għandha tirreferi għal klejm li l-BĊN taż-żona tal-euro għandu jittrasferixxi lill-BĊE u "+" għal klejm li l-BĊE għandu jittrasferixxi lill-BĊN taż-żona tal-euro.3. Fl- 1 ta’ Lulju 2013, kull BĊN taż-żona tal-euro għandu jittrasferixxi jew jirċievi l-valur assolut ta’ l-ammont (f’euro) imniżżel ħdejn ismu fir-raba’ kolonna tat-tabella fl-Anness ta’ din id-Deċiżjoni, fejn "+" għandu jirreferi għal ammont li l-BĊN taż-żona tal-euro għandu jittrasferixxi lill-BĊE u "- " għal ammont li l-BĊE għandu jittrasferixxi lill-BĊN taż-żona tal-euro.Artikolu 4Kwistjonijiet finanzjarji relatati1. Permezz ta’ deroga mit-tielet subparagrafu tal-Artikolu 2(1) tad-Deċiżjoni BĊE/2010/23 tal- 25 ta’ Novembru 2010 dwar l-allokazzjoni tad-dħul monetarju tal-banek ċentrali nazzjonali ta' Stati Membri li l-munita tagħhom hija l-euro [4], il-bilanċi intra-Eurosistema fuq karti tal-flus tal-euro fiċ-ċirkolazzjoni għandhom, għall-perijodu mill- 1 ta’ Lulju 2013 sat- 30 ta’ Lulju 2013, jiġu kkalkolati fuq il-bażi tal-iskema tal-kapital applikabbli mill- 1 ta’ Lulju 2013 applikata lil bilanċi fuq it-total ta’ karti tal-flus tal-euro fiċ-ċirkolazzjoni fit- 28 ta’ Ġunju 2013. Għall-perijodu mill- 1 ta’ Lulju 2013 sal- 31 ta’ Diċembru 2013, l-ammonti ta’ kumpens u l-entrati tal-kontabilità biex jibbilanċaw dawk l-ammonti, kif deskritti fl-Artikolu 4(5) tad-Deċiżjoni BĊE/2010/23, għandhom jiġu rreġistrati fil-kotba ta’ kull BĊN bid-data tal-valur tkun l- 1 ta’ Lulju 2013.2. Fir-rigward tal-perijodu mill- 1 ta’ Jannar 2013 sat- 30 ta’ Jannar 2013, id-dħul monetarju tal-BĊNi taż-żona tal-euro għandu jkun allokat u mqassam skont l-ippeżar applikabbli fl-iskema tal-kapital fit- 30 ta’ Ġunju 2013.3. Għas-sena finanzjarja 2013, il-profitt jew it-telf nett tal-BĊE, skont il-każ, għandu jkun allokat fuq il-bażi tal-ippeżar applikabbli fl-iskema tal-kapital fl- 1 ta’ Lulju 2013.4. Kull distribuzzjoni interim tad-dħul tal-BĊE fuq il-karti tal-flus tal-euro u/jew id-dħul tal-BĊE fuq l-SMP għas-sena 2013 għandha tiġi allokata fuq il-bażi tal-ippeżar applikabbli fl-iskema tal-kapital fl- 1 ta’ Lulju 2013.5. F’każ illi l-BĊE jagħmel telf fis-sena finanzjarja 2013, il-BĊE għandu jibbilanċja t-telf kontra dawn li ġejjin:(a) fondi rilaxxati mill-fond ta’ riżerva ġenerali tal-BĊE;(b) suġġett għal deċizjoni tal-Kunsill Governattiv skont l-Artikolu 33 tal-Istatut tas-SEBĊ, id-dħul monetarju tal-BĊNi mill- 1 ta’ Lulju 2013 sal- 31 ta’ Diċembru 2013;(c) suġġett għal deċizjoni tal-Kunsill Governattiv skont l-Artikolu 33 tal-Istatut tas-SEBĊ, id-dħul monetarju tal-BĊNi mill- 1 ta’ Jannar 2013 sat- 30 ta’ Ġunju 2013;6. Jekk id-dħul monetarju tal-BĊNi mill- 1 ta’ Jannar 2013 sat- 30 ta’ Ġunju 2013 irid jiġi ttrasferit lill–BĊE sabiex ikopri t-telf tiegħu għas-sena, għandhom isiru ħlasijiet ta’ kumpens minbarra l-ħlasijiet deskrittu fl-Artikolu 2 l-Artikolu 3. Kull BĊN taż-żona tal-euro li l-ippeżar tiegħu fl-iskema tal-kapital jiżdied fl- 1 ta’ Lulju 2013 għandu jagħmel dan il-ħlas lill-BĊE, u l-BĊE għandu jagħmel dan il-ħlas lil kull BĊN taż-żona tal-euro li l-ippeżar tiegħu fl-iskema tal-kapital jonqos fl- 1 ta’ Lulju 2013. L-ammont ta’ ħlasijiet ta’ kumpens għandu jiġi kkalkulat kif ġej. It-total tad-dħul monetarju għall-perijodu mill- 1 ta’ Jannar 2013 sat- 30 ta’ Ġunju 2013 ittrasferit lill-BĊE sabiex ikopri t-telf tiegħu għandu jiġi mmultiplikat bid-differenza assoluta bejn l-ippeżar fl-iskema tal-kapital tal-BĊN taż-żona tal-euro fit- 20 ta’ Ġunju 2013 u l-ippeżar tiegħu fl-iskema tal-kapital fl- 1 ta’ Lulju 2013 u r-riżultat għandu jkun diviż b’100. L-imgħax għandu jiddekorri fuq il-ħlasijiet ta’ kumpens li jirrigwardaw id-dħul monetarju tal-BĊNi mill- 1 ta’ Jannar 2014 sad-data tal-ħlas ta’ dawn il-ħlasijiet.7. Il-ħlasijiet ta’ kumpens addizzjonali fir-rigward tad-dħul monetarju tal-BĊNi kif deskritt fil-paragrafu 6, kif ukoll l-imgħax li jiddekorri fuqhom, għandhom jitħallsu fit-tieni jum tax-xogħol wara t-tieni laqgħa tal-Kunsill Governattiv miżmuma fi Frar 2014.Artikolu 5Disposizzjonijiet ġenerali1. L-imgħax li jiddekorri skont l-Artikolu 2(5) u l-Artikolu 4(6) għandu jiġi kkalkulat ta’ kuljum, billi jintuża l-metodu ta’ kalkulazzjoni fuq 360 jum, b’rata ekwivalenti għall-aħħar rata ta’ imgħax marġinali disponibbli wżata mill-Eurosistema fis-sejħiet għall-offerti tagħha għal operazzjoni ta’ rifinanzjament ewlenin.2. Kull trasferiment bis-saħħa tal-Artikolu 2(1), (2) u (5), l-Artikolu 3(3) u l-Artikolu 4(6) u (7) għandu jseħħ separatament permezz tat-TARGET2.3. Il-BĊE u l-BĊNi taż-żona tal-euro li huma obbligati li jwettqu xi wieħed mit-trasferimenti msemmija fil-paragrafu 2 għandhom, fiż-żmien dovut, jagħtu l-istruzzjonijiet neċessarji sabiex dawn it-trasferimenti jitwettqu fil-ħin u kif għandu jkun.Artikolu 6Dħul fis-seħħ u tħassir1. Din id-Deċizjoni tidħol fis-seħħ fl- 1 ta’ Lulju 2013.2. Id-Deċiżjoni BĊE/2008/27 hija mħassra b’effett mill- 1 ta’ Lulju 2013.3. Ir-referenzi għal Deċiżjoni BĊE/2008/27 għandhom jinftiehmu bħala referenzi għal din id-Deċiżjoni.Magħmul fi Frankfurt am Main, il- 21 ta’ Ġunju 2013.Il-President tal-BĊEMario Draghi[1] Ara paġna 15 ta’ dan il-Ġurnal Uffiċjali.[2] ĠU L 21, 24.1.2009, p. 77.[3] ĠU L 6, 11.1.2011, p. 35.[4] ĠU L 35, 9.2.2011, p. 17.--------------------------------------------------ANNESSKLEJMS EKWIVALENTI GĦALL-ASSI TA’ RIZERVA BARRANIN ITTRASFERITI LILL-BĊE(EUR) |BĊN taż-żona tal-euro | Klejm ekwivalenti għall-assi ta’ riżerva barranin ittrasferiti lill-BĊE, fit- 30 ta’ Ġunju 2013 | Klejm ekwivalenti għall-assi ta’ riżerva barranin ittrasferiti lill-BĊE, mill- 1 ta’ Lulju 2013 | Ammont tat-trasferiment |Nationale Bank van België/Banque Nationale de Belgique | 1397303846,77 | 1401024414,99 | 3720568,22 |Deutsche Bundesbank | 10909120274,33 | 10871789515,48 | –37330758,85 |Eesti Pank | 103115678,01 | 103152856,50 | 37178,49 |Central Bank of Ireland | 639835662,35 | 643894038,51 | 4058376,16 |Bank of Greece | 1131910590,58 | 1129060170,31 | –2850420,27 |Banco de España | 4783645755,10 | 4782873429,96 | –772325,14 |Banque de France | 8192338994,75 | 8190916316,35 | –1422678,40 |Banca d’Italia | 7198856881,40 | 7218961423,55 | 20104542,15 |Central Bank of Cyprus | 78863331,39 | 77248740,29 | –1614591,10 |Banque centrale du Luxembourg | 100638597,47 | 100776863,74 | 138266,27 |Bank Ċentrali ta’ Malta | 36407323,18 | 36798912,29 | 391589,11 |De Nederlandsche Bank | 2297463391,20 | 2298512217,57 | 1048826,37 |Oesterreichische Nationalbank | 1118545877,01 | 1122511702,45 | 3965825,44 |Banco de Portugal | 1008344596,55 | 1022024593,93 | 13679997,38 |Banka Slovenije | 189410251,00 | 189499910,53 | 89659,53 |Národná banka Slovenska | 399443637,59 | 398761126,72 | –682510,87 |Suomen Pankki | 722328204,76 | 721838191,31 | –490013,45 |Total [1] | 40307572893,44 | 40309644424,48 | 2071531,04 |[1] Minħabba xi tqarrib, it-totali jistgħu ma jaqblux mas-somma tal-figuri kollha murija.--------------------------------------------------


title: Deċiżjoni tal-Kunsill tad- 29 ta' Mejju 2013 li taħtar il-membri u l-membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi

text:
               30.5.2013

               MT

               Il-Ġurnal Uffiċjali tal-Unjoni Ewropea

               C 151/12

         DEĊIŻJONI TAL-KUNSILL
   tad-29 ta' Mejju 2013
   li taħtar il-membri u l-membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi
   2013/C 151/08
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1922/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi Istitut Ewropew għall-Ugwaljanza bejn is-Sessi (1), u b'mod partikolari l-Artikolu 10 tiegħu,
   Billi:

               (1)

               L-Artikolu 10 tar-Regolament (KE) Nru 1922/2006 jipprevedi, inter alia, li l-Kunsill għandu jaħtar 18-il membru, kif ukoll il-membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi għal perjodu ta' tliet snin.

               (2)

               Tmintax-il Stat Membru (Bulgarija, Danimarka, Estonja, Irlanda, Greċja, Italja, Ċipru, Latvja, Litwanja, Lussemburgu, Malta, Pajjiżi l-Baxxi, Awstrija, Polonja, Rumanija, Slovakkja, Finlandja u Renju Unit) huma mistennija jinnominaw il-membri u l-membri supplenti għall-perjodu mill-1 ta' Ġunju 2013 sal-31 ta' Mejju 2016.

               (3)

               Il-Gvernijiet ta' dawk l-Istati Membri kollha ppreżentaw listi ta' kandidati lill-Kunsill,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura membri u membri supplenti tal-Bord ta' Tmexxija tal-Istitut Ewropew għall-Ugwaljanza bejn is-Sessi għall-perijodu mill-1 ta' Ġunju 2013 sal-31 ta' Mejju 2016:
   RAPPREŻENTANTI TAL-GVERN

               Pajjiż

               Membri

               Supplenti

               Bulgarija

               Is-Sinjura Irina IVANOVA

               Is-Sinjura Ginka MASHOVA

               Danimarka

               Is-Sinjura Kira APPEL

               Is-Sinjur Søren FELDBÆK WINTER

               Estonja

               Is-Sinjura Käthlin SANDER

               Is-Sinjura Helena PALL

               Irlanda

               Is-Sinjura Pauline M. MOREAU

               Is-Sur Patrick O'LEARY

               Greċja

               Is-Sinjura Fotini ZIGOURI

               Is-Sinjura Maria EYTHIMIOY

               Italja

               Is-Sinjura Patrizia DE ROSE

               Ċipru

               Is-Sinjura Kalliope AGAPIOU-JOSEPHIDES

               Is-Sur Demetris MICHAELIDES

               Latvja

               Is-Sinjura Diāna JAKAITE

               Is-Sinjura Agnese GAILE

               Litwanja

               Is-Sinjura Vanda JURŠĖNIENĖ

               Is-Sinjura Dalia LEINARTĖ

               Lussemburgu

               Is-Sinjura Maryse FISCH

               Is-Sinjura Isabelle SCHROEDER

               Malta

               Is-Sinjura Romina BARTOLO

               Is-Sinjura Therese SPITERI

               Pajjiżi l-Baxxi

               Is-Sinjura Carlien SCHEELE

               Is-Sinjura Jantina WALRAVEN

               Awstrija

               Is-Sinjura Vera JAUK

               Is-Sur Dietmar HILLBRAND

               Polonja

               Is-Sinjura Monika KSIENIEWICZ

               Is-Sinjura Aleksandra DUDA

               Rumanija

               Is-Sinjura Andra Cristina CROITORU

               Is-Sinjura Daniela COZMA

               Slovakkja

               Is-Sinjura Oľga PIETRUCHOVÁ

               Is-Sur Andrej KURUC

               Finlandja

               Is-Sinjura Tarja HEINILÄ-HANNIKAINEN

               Is-Sinjura Riitta MARTIKAINEN

               Renju Unit

               Is-Sur Charles RAMSDEN

               Is-Sur Paul HOWARTH

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-29 ta’ Mejju 2013.

            Għall-Kunsill

            Il-President

         R. BRUTON

      (1)  ĠU L 403, 30.12.2006, p. 9.


title: Id-Deċiżjoni tal-Kunsill tas- 26 ta' Lulju 2004 dwar il-konklużjoni ta' Ftehim bejn il-Komunità Ewropea u l-Federazzjoni Russa li jemenda l-Ftehim bejn il-Komunità Ewropea tal-Faħam u l-Azzar u l-Gvern tal-Federazzjoni Russa dwar il-kummerċ f'ċertu prodotti ta' l-azzar

text:
Avviż Legali Importanti

|

32004D0583

Official Journal L 255 , 31/07/2004 P. 0031 - 0032

		Id-Deċiżjoni tal-Kunsilltas- 26 ta' Lulju 2004dwar il-konklużjoni ta' Ftehim bejn il-Komunità Ewropea u l-Federazzjoni Russa li jemenda l-Ftehim bejn il-Komunità Ewropea tal-Faħam u l-Azzar u l-Gvern tal-Federazzjoni Russa dwar il-kummerċ f'ċertu prodotti ta' l-azzar(2004/583/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa 'l waħda, u l-Federazzjoni Russa, min- naħa 'l oħra [1], daħal fis-seħħ fl- 1 ta' Diċembru 1997.(2) L-Artikolu 21 tal-Ftehim ta' Sħubija u Kooperazzjoni jipprovdi li l-kummerċ fi prodotti tal-Komunità Ewropea tal-Faħam u l-Azzar (minn hawn 'il quddiem imsejħa "KEFA") għandu jkun regolat mit-Titolu III ta' dak il-Ftehim, ħlief għall-Artikolu 15 tiegħu, u mid-dispożizzjonijiet ta' Ftehim dwar arranġamenti kwantitattivi dwar skambji ta' prodotti ta' l-azzar.(3) Fid- 9 ta' Lulju 2002 il-KEFA u l-Gvern tal-Federazzjoni Russa kkonkludew tali Ftehim dwar kummerċ f'ċertu prodotti ta' l-azzar [2](minn hawn 'il quddiem imsejjaħ "il-Ftehim"), approvat f'isem il-KEFA bid-Deċiżjoni tal-Kummissjoni 2002/603/KEFA tat- 8 ta' Lulju 2002 [3].(4) It-Trattat tal-KEFA skada fit- 23 ta' Lulju 2002 u l-Komunità Ewropea assumiet id-drittijiet u l-obbligi kollha kkuntrattati mill-KEFA.(5) Skond l-Artikolu 10 (2) tal-Ftehim il-Partijiet qablu li dan għandu jitkompla u li d-drittijiet u l-obbligi kollha tal-Partijiet għandhom jinżammu fis-seħħ wara tali skadenza.(6) Il-Partijiet daħlu f'konsultazzjonijiet kif previst fl-Artikolu 2(4) tal-Ftehim u qablu li jżidu l-limiti kwantitattivi stabbiliti fil-Ftehim biex jittieħed kont tat-tkabbir ta' l-Unjoni Ewropea.(7) Barra minn hekk, il-Partijiet qablu li jżidu l-limiti kwantitattivi wkoll għar-rigward tad-Dikjarazzjoni Nru 1 tal-Ftehim dwar l-istabbiliment ta' ċentri ta' servizz fl-Unjoni Ewropea.(8) Il-Ftehim emendatorju għandu jkun approvat,IDDEĊIEDA KIF ĠEJ:Artikolu 11. Il-Ftehim bejn il-Komunità Ewropea u l-Gvern tal-Federazzjoni Russa li jemenda l-Ftehim bejn il-Komunità Ewropea tal-Faħam u l-Azzar u l-Gvern tal-Federazzjoni Russa dwar il-kummerċ f'ċertu prodotti ta' l-azzar huwa hawnhekk approvat f'isem il-Komunità.2. It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuna li għandha s-setgħa tiffirma l-Ftehim sabiex torbot il-Komunità.Magħmula fi Brussell, nhar is- 26 ta' Lulju 2004.Għall-KunsillIl-PresidentB. Bot[1] ĠU L 327, tat-28.11.1997, p. 3. Ftehim kif l-aħħar emendat bil-Ftehim bejn il-Komunità Ewropea u l-Gvern tal-Federazzjoni Russa (ĠU L 9, tal-15.1.2004, p. 22).[2] ĠU L 195, ta' l-24.7.2002, p. 55.[3] ĠU L 195, ta' l-24.7.2002, p. 54.--------------------------------------------------Ftehimbejn il-Komunità Ewropea u l-Gvern tal-Federazzjoni Russa li jemenda l-Ftehim bejn il-Komunità Ewropea tal-Faħam u l-Azzar u l-Gvern tal-Federazzjoni Russa dwar kummerċ f'ċertu prodotti ta' l-azzar tad- 9 ta' Lulju 2002IL-KOMUNITÀ EWROPEA,min-naħa 'l waħda, uIL-GVERN TAL-FEDERAZZJONI RUSSA,min-naħa l-oħra,li huma l-Partijiiet għal dan il-Ftehim,BILLI l-Partijiet jixtiequ jinkoraġġixxu l-iżvilupp ordnat u ġust tal-kummerċ fl-azzar bejn il-Komunità Ewropea u l-Federazzjoni Russa;BILLI l-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa 'l waħda, u l-Federazzjoni Russa, min-naħa 'l oħra, daħal fis-seħħ fl- 1 ta' Diċembru 1997;BILLI l-Artikolu 21 tal-Ftehim ta' Sħubija u Kooperazzjoni jipprovdi li l-kummerċ fi prodotti tal-Komunità Ewropea tal-Faħam u l-Azzar għandu jkun regolat mit-Titolu III, ħlief għall- Artikolu 15 tiegħu, u mid-dispożizzjonijiet ta' Ftehim dwar il-kummerċ f'ċertu prodotti ta' l-azzar;BILLI fid- 9 ta' Lulju 2002 il-Komunità Ewropea tal-Faħam u l-Azzar u l-Gvern tal-Federazzjoni Russa kkonkludew tali Ftehim dwar il-kummerċ f'ċertu prodotti ta' l-azzar, minn hawn 'il quddiem imsejjaħ "il-Ftehim";BILLI t-Trattat li jistabbilixxi l-Komunità Ewropea tal-Faħam u l-Azzar skada fit- 23 ta' Lulju 2002 u l-Komunità Ewropea assumiet id-drittijiet u l-obbligi kollha kkuntrattati mill-Komunità Ewropea tal-Faħam u l-Azzar;BILLI, skond l-Artikolu 10 (2) tal-Ftehim, il-Partijiet qablu, li ser jitkompla u li d-drittijiet u l-obbligi kollha tal-Partijiet li jaqgħu taħtu għandhom jinżammu wara tali skadenza;BILLI l-Ftehim kien emendat bi Ftehim bejn il-Komunità Ewropea u l-Gvern tal-Federazzjoni Russa ffirmat fis- 26 ta' Diċembru 2003;BILLI, in segwitu ta' l-Artikolu 2(4) tal-Ftehim, il-Partijiet qablu li jikkonsidraw iż-żieda tal-limiti kwantitattivi tal-Ftehim biex jieħdu kont tat-tkabbir ta' l-Unjoni Ewropea;BILLI l-Komunità Ewropea kkunsidrat pożittivament it-talba tal-Federazzjoni Russa biex iżżid il-limiti kwantitattivi tal-Ftehim skond id-Dikjarazzjoni Nru 1 tal-Ftehim;FTIEHMU KIF ĠEJ:Artikolu 11. Il-limiti kwantitattivi għas-sena 2004 stabbiliti fl-Anness II għall-Ftehim, kif emendat l-aħħar, għandhom jiżdiedu kif stipulat fl-Anness I għal dan il-Ftehim.2. Il-Partijiet jaqblu li l-esportazzjoni mill-Federazzjoni Russa għar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja ta' prodotti inklużi fl-Anness I għall-Ftehim mibgħuta qabel l- 1 ta' Mejju 2004 ma għandhomx jitnaqqsu mill-limiti kwantitattivi stabbiliti fl-Anness II għall-Ftehim.3. Għall-finijiet ta' l-applikazzjoni tal-paragrafu 1.2, kunsinni bħal dawn huma kkunsidrati li jkunu seħħew fid-data tat-tagħbija tagħhom fuq it-trasport esportatur kif muri mill-polza ta' kargu jew dokumenti oħra ta' trasport.Artikolu 21. L-Artikolu 12(2) tal-Protokoll A għall-Ftehim għandu jkun mibdul kif speċifikat fl-Anness II għal dan il-Ftehim.2. Il-lista ta' l-awtoritajiet nazzjonali kompetenti mehmuża mal-Protokoll A għall-Ftehim għandha tkun sostitwita bl-Anness III għal dan il-Ftehim.Artikolu 3Dan il-Ftehim għandu jidħol fis-seħħ fil-jum tal-firma tiegħu.Artikolu 4Dan il-Ftehim għandu jkun imħejji f'żewġ kopji fil-lingwa Ċeka, Daniża, Estona, Finlandiża, Franċiza, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Svediża, Taljana, Ungeriża u Russa, b'kull test ikun ugwalment awtentiku.Magħmul f'Moscow, is- 26 ta' Lulju 2004.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeaiZa Európske spoločenstvoza Evropsko skupnostEuroopan yhteisön puolestaPå Europeiska gemenskapens vägnarза Европейское сообщество+++++ TIFF +++++Por el Gobierno de la Federación de RusiaZa vládu Ruské federaceFor regeringen for Den Russiske FøderationFür die Regierung der Russischen FöderationVenemaa Föderatsiooni valitsuse nimelΓια την Κυβέρνηση της Ρωσικής ΟποσπονδίαςFor the Government of the Russian FederationPour le gouvernement de la Fédération de RussiePer il Governo della Federazione russaKrievijas Federācijas valdības vārdāRusijos Federacijos Vyriausybės varduAz Orosz Föderáció részérőlGħall-Gvern tal-Federazzjoni RussaVoor de regering van de Russische FederatieW imieniu rządu Federacji RosyjskiejPelo Governo da Federação da rússiaZa vládu Ruskej federácieZa vlado Ruske federacijeVenäjän federaation hallituksen puolestaFör Ryska federationens regeringза Правительство Российской федерации+++++ TIFF +++++--------------------------------------------------ANNESS INoti: SA u SB huma kategoriji ta' prodottiSA1 sa SA6 u SB1 sa SB3 huma gruppi ta' prodott(tunnellati) |Prodotti | 2004 |SA. Prodotti ċattiSA1. Kojls | 48107 |SA1.a. Kojls hot-rolled għar- re-rolling | 28094 |SA2. Pjanċa tqila | 80614 |SA3. Prodotti oħra ċatti | 163996 |SA4. Prodotti ligati | 102 |SA 5. Pjanċi quarto ligati | 308 |SA 6. Folji ligati cold rolled u miksija | 186 |SB. Prodotti twalSB1. Travi | 14603 |SB2. Virga tal-ħadid | 54438 |SB3. Prodotti oħra twal | 47768 |--------------------------------------------------ANNESS IIL-Artikolu 12(2) tal-Protokoll A għandu jkun sostitwit kif ġej:"2. Kull dokument għandu jkollu numru ta'serje standardizzat, kemm jekk stampat kif ukoll jekk le, li bih jista' jkun identifikat. Dan in-numru għandu jkun kompost minn dawn l-elementi li ġejjin:- żewġ ittri li jidentifikaw il-pajjiż ta' esportazzjoni kif ġej: RU = Russja,- żewġ ittri li jidentifikaw l-Istat Membru intenzjonat għall-iżdoganar kif ġej:BE = BelġjuCZ = ir-Repubblika ĊekaDK = id-DanimarkaDE = il-ĠermanjaEE = l-EstonjaEL = il-GreċjaES = SpanjaFR = FranzaIE = l-IrlandaIT = l-ItaljaCY = ĊipruLV = il-LatvjaLT = il-LitwanjaLU = il-LussemburguHU = l-UngerijaMT = MaltaNL = l-OlandaAT = l-AwstrijaPL = il-PolonjaPT = il-PortugalSI = is-SlovenjaSK = is-SlovakkjaFI = il-FinlandjaSE = l-IżvezjaGB = ir-Renju Unit- numru b'ċifra waħda li tidentifika s-sena, li jikkorrispondi ma' l-aħħar figura tas-sena rispettiva, eż. "3" għall-2003,- numru b'żewġ ċifri minn 01 sa 99, li jidentifika l-uffiċċju partikolari kkonċernat tal-ħruġ fil-pajjiż ta' esportazzjoni,- numru b'ħames ċifri konsekuttivament minn 00001 sa 99999 allokat għall-Istat Membru intenzjonat tal-iżdoganar.".--------------------------------------------------ANNESS IIILISTA DE LAS AUTORIDADES NACIONALES COMPETENTESSEZNAM PŘÍSLUŠNÝCH VNITROSTÁTNÍCH ORGÁNŮLISTE OVER KOMPETENTE NATIONALE MYNDIGHEDERLISTE DER ZUSTÄNDIGEN BEHÖRDEN DER MITGLIEDSTAATENPÄDEVATE RIIKLIKE ASUTUSTE NIMEKIRIΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝLIST OF THE COMPETENT NATIONAL AUTHORITIESLISTE DES AUTORITES NATIONALES COMPETENTESELENCO DELLE COMPETENTI AUTORITA NAZIONALIVALSTU KOMPETENTO IESTAŽU SARAKSTSATSAKINGŲ NACIONALINIŲ INSTITUCIJŲ SĄRAŠASAZ ILLETÉKES NEMZETI HATÓSÁGOK LISTÁJALISTA TA' L-AWTORITAJIET KOMPETENTI NAZZJONALILIJST VAN BEVOEGDE NATIONALE INSTANTIESLISTA WLAŒCIWYCH ORGANÓW KRAJOWYCHLISTA DAS AUTORIDADES NACIONAIS COMPETENTESZOZNAM PRÍSLUŠNÝCH ŠTÁTNYCH ORGÁNOVSEZNAM PRISTOJNIH NACIONALNIH ORGANOVLUETTELO TOIMIVALTAISISTA KANSALLISISTA VIRANOMAISISTAFÖRTECKNING ÖVER BEHÖRIGA NATIONELLA MYNDIGHETERBELGIQUE/BELGIËService public fédéral économie, PME, Classes moyennes & énergieAdministration du potentiel économiquePolitiques d'accès aux marchés, Services LicencesRue Général Leman 60B-1040 BruxellesFax: + 32-2-230 83 22Federale Overheidsdienst Economie, KMO,Middenstand & EnergieBestuur Economisch PotentieelMarkttoegangsbeleid, Dienst VergunningenGeneraal Lemanstraat 60B-1040 BrusselFax: + 32-2-230 83 22ČESKÁ REPUBLIKAMinisterstvo průmyslu a obchoduLicenční správaNa Františku 32CZ-110 15 Praha 1Fax: + 420-22421 21 33DANMARKErhvervs- og BoligstyrelsenØkonomi- og ErhvervsministerietVejlsøvej 29DK-8600 SilkeborgFax: + 45-35-46 64 01DEUTSCHLANDBundesamt für Wirtschaft und Ausfuhrkontrolle, (BAFA)Frankfurter Strasse 29-35D-65760 Eschborn 1Fax: + 49-61-96 9 42 26EESTIMajandus- ja KommunikatsiooniministeeriumHarju 11EE-15072 TallinnFax: + 372-6313 660ΕΛΛΑΣΥπουργείο Οικονομίας & ΟικονομικώνΔιεύθυνση Διεθνών Οικονομικών ΡοώνΚορνάρου 1GR-105 63 ΑθήναFax: + 301-328 60 94ESPAÑAMinisterio de EconomíaSecretaría General de Comercio ExteriorSubdirección General de Productos IndustrialesPaseo de la Castellana 162E-28046 MadridFax: + 34-1-349 38 31FRANCESETICE8, rue de la Tour-des-DamesF-75436 Paris Cedex 09Fax: + 33-1-55 07 46 69IRELANDDepartment of Enterprise, Trade and EmploymentImport/ Export Licensing, Block CEarlsfort CentreHatch StreetIE-Dublin 2Fax: + 353-1-631 25 62ITALIAMinistero delle Attivita ProduttiveDirezione generale per la politica commerciale e per la gestione del regime degli scambiViale America 341I-00144 RomaFax: +39-6-59 93 22 35/59 93 26 36ΚΥΠΡΟΣΥπουργείο Εμπορίου, Βιομηχανίας και ΤουρισμούΥπηρεσία ΕμπορίουΜονάδα Έκδοσης Αδειών Εισαγωγής/ΕξαγωγήςΟδός Ανδρέα Αραούζου Αρ.6CY-1421 ΛευκωσίαΦαξ: + 357-22-37 51 20LATVIJALatvijas Republikas Ekonomikas ministrijaBrīvības iela 55LV-1519 RīgaFax: + 371-728 08 82LIETUVALietuvos Respublikos ūkio ministerijaPrekybos departamentasGedimino pr. 38/2LT- 01104 VilniusFax: + 370-5-26 23 974LUXEMBOURGMinistère des affaires étrangèresOffice des licencesBP 113L-2011 LuxembourgFax: + 352-46 61 38MAGYARORSZÁGMagyar Kereskedelmi Engedélyezési HivatalMargit krt. 85.HU-1024 BudapestFax: + 36-1-336 73 02MALTADiviżjoni ghall-KummerċServizzi KummerċjaliLascarisMT-Valletta CMR02Fax: + 356-25-69 02 99NEDERLANDBelastingdienst/Douane centrale dienst voor in- en uitvoerPostbus 30003, Engelse Kamp 2NL-9700 RD GroningenFax: + 31-50-523 23 41ÖSTERREICHBundesministerium für Wirtschaft und ArbeitAussenwirtschaftsadministrationAbteilung C2/2Stubenring 1A-1011 WienFax: + 43-1-7 11 00/ 83 86POLSKAMinisterstwo Gospodarki, Pracy i PolitykiSpołecznejPlac Trzech Krzyży 3/5PL- 00-507 WarszawaFax: + 48-22-693 40 21/693 40 22PORTUGALMinistério das FinançasDirecção Geral das Alfândegas e dos ImpostosEspeciais sobre o ConsumoRua Terreiro do Trigo, Edifício da Alfândega de LisboaPT-1140-060 LisboaFax: + 351-218 814 261SLOVENIJAMinistrstvo za gospodarstvoPodročje ekonomskih odnosov s tujinoKotnikova 5SI-1000 LjubljanaFax: + 386-1-478 36 11SLOVENSKÁ REPUBLIKAMinisterstvo hospodárstva SROdbor licenciíMierová 19SK-827 15 Bratislava 212Fax: + 421-2-43 42 39 19SUOMITullihallitusPL 512FIN-00101 HelsinkiTelekopio: + 358-20-492 28 52SVERIGEKommerskollegiumBox 6803S-11386 StockholmFax: + 46-8-30 67 59UNITED KINGDOMDepartment of Trade and IndustryImport Licensing BranchQueensway House — West PrecinctBillinghamUK-TS23 2NFFax: + 44-1642-36 42 69--------------------------------------------------


               5.8.2016

               MT

               Il-Ġurnal Uffiċjali tal-Unjoni Ewropea

               C 285/19

         P8_TA(2014)0046
   Talba għat-tneħħija tal-immunità ta' Ana Gomes
   Deċiżjoni tal-Parlament Ewropew tat-13 ta' Novembru 2014 dwar it-talba għat-tneħħija tal-immunità ta' Ana Gomes (2014/2045(IMM))
   (2016/C 285/05)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Ana Gomes, mibgħuta mill-Viċi Avukat Ġenerali tar-Repubblika tal-Portugal fit-18 ta' Ġunju 2014, b'rabta mal-proċedimenti kriminali pendenti quddiem it-tieni sezzjoni tad-Dipartiment ta' Investigazzjoni u Proċedimenti Kriminali ta' Lisbona (ref. NUIPC 8773/13.4TDLSB), u mħabbra waqt il-plenarja tat-3 ta' Lulju 2014,

               —

               wara li sema' lil Ana Gomes f'konformità mal-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikolu 8 tal-Protokol Nru 7 dwar il-Privileġġi u l-Immunitajiet tal-Unjoni Ewropea, u l-Artikolu 6(2) tal-Att tal-20 ta' Settembru 1976 dwar l-elezzjoni tal-Membri tal-Parlament Ewropew permezz tas-suffraġju universali dirett,

               —

               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta‘ Mejju 1964, l-10 ta' Lulju 1986, il-15 u l-21 ta' Ottubru 2008, id-19 ta' Marzu 2010, is-6 ta' Settembru 2011 u s-17 ta' Jannar 2013 (1),

               —

               wara li kkunsidra l-Artikoli 5(2), 6(1) u 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0025/2014),

               A.

               billi l-Viċi Avukat Ġenerali tar-Repubblika tal-Portugal għadda t-talba għat-tneħħija tal-immunità parlamentari ta' Ana Gomes, talba li saret mill-prosekutur pubbliku tad-Dipartiment ta' Investigazzjoni u Proċedimenti Kriminali ta' Lisbona b'rabta mad-dikjarazzjonijiet allegatament diffamatorji li għamlet is-Sa Gomes waqt dibattitu televiżiv; billi t-talba saret sabiex jingħata bidu għall-proċedimenti kriminali kontra s-Sa Gomes u sabiex din tkun tista' tiġi interrogata fil-kuntest ta' dawk il-proċedimenti;

               B.

               billi, skont l-Artikolu 8 tal-Protokol dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew m'għandhom ikunu soġġetti għall-ebda forma ta' inkjesta, detenzjoni jew proċedimenti legali minħabba l-opinjoni li jesprimu jew voti li jitfgħu fil-qadi ta' dmirijiethom;

               C.

               billi l-Artikolu 6 tar-Regoli ta' Proċedura jistipula li, fl-eżerċizzju tas-setgħat tiegħu f'dak li għandu x'jaqsam ma' privileġġi u immunitajiet, il-Parlament jaġixxi biex iħares l-integrità tiegħu bħala assemblea leġiżlattiva demokratika u jiżgura l-indipendenza tal-Membri tiegħu fil-qadi ta' dmirijiethom;

               D.

               billi l-Qorti tal-Ġustizzja rrikonoxxiet li dikjarazzjoni li saret minn Membru 'l barra mill-bini tal-Parlament Ewropew tista' tikkostitwixxi opinjoni espressa fil-qadi ta' dmirijietu, kif espress fl-Artikolu 8 tal-Protokol, u hija tal-opinjoni li dan il-każ mhuwiex wieħed fejn dak li jgħodd huwa d-dikjarazzjoni li saret, iżda n-natura u l-kontenut tad-dikjarazzjoni;

               E.

               billi fid-demokraziji moderni d-dibattitu politiku jsir mhux fil-Parlament biss iżda wkoll permezz tal-mezzi tal-komunikazzjoni, li jvarjaw minn stqarrijiet għall-istampa għall-Internet;

               F.

               billi fix-xandira televiżiva kkonċernata, Ana Gomes tkellmet bħala Membru tal-Parlament Ewropew biex tiddiskuti kwistjonjiet li ħadet interess fihom fil-livell Ewropew, kif jidher, fost affarijiet oħra, mill-mistoqsijijiet għal tweġiba bil-miktub lill-Kummissjoni li hija ressqet quddiem il-plenarja;

               G.

               billi, meta ġibdet l-attenzjoni għad-deċiżjoni tal-Gvern Portugiż dwar il-privatizzazzjoni tat-tarzni ta' Viana do Castelo – deċiżjoni li waslet ukoll għal investigazzjoni mill-Kummissjoni Ewropea dwar il-ksur tar-regoli tal-UE fir-rigward tal-għajnuna mill-Istat – hija kienet qed twettaq il-mandat tagħha bħala Membru tal-Parlament Ewropew;

               1.

               Jiddeċiedi li ma jneħħix l-immunità ta' Ana Gomes;

               2.

               Jagħti istruzzjonijiet lill-President tiegħu biex b'mod immedjat jgħaddi din id-deċiżjoni u r-rapport tal-kumitat responsabbli lill-awtorità kompetenti tar-Repubblika tal-Portugal u lil Ana Gomes.

      (1)  Sentenza tal-Qorti tal-Ġustizzja tat-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure et., 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 1986, Marra vs De Gregorio u Clemente, C 200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C 163/10, ECLI: EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.


title: Id-Deċiżjoni tal-Kunsill tat-2 ta' Ġunju 1997 dwar il-konklużjoni tal-Ftehim Proviżorju ta'Assoċjazzjoni Ewro-Mediterranja dwar il-kummerċ u koperazzjoni bejn il-Komunità Ewropea, min-naħa l-waħda, u l-Organizzazzjoni għall-Liberazzjoni tal-Palestina (PLO) għall-benefiċċju ta' l-Awtorità Palestinjana tax-Xatt tal-Punent u l-Medda ta' Gaża

text:
Avviż Legali Importanti

|

31997D0430

Official Journal L 187 , 16/07/1997 P. 0001 - 0002

		Id-Deċiżjoni tal-Kunsilltat-2 ta' Ġunju 1997dwar il-konklużjoni tal-Ftehim Proviżorju ta'Assoċjazzjoni Ewro-Mediterranja dwar il-kummerċ u koperazzjoni bejn il-Komunità Ewropea, min-naħa l-waħda, u l-Organizzazzjoni għall-Liberazzjoni tal-Palestina (PLO) għall-benefiċċju ta' l-Awtorità Palestinjana tax-Xatt tal-Punent u l-Medda ta' Gaża(97/430/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 113 u 130Y, flimkien ma' l-ewwel sentenza ta' l-Artikolu 228(2) u t-tieni subparagrafu ta' l-Artikolu 228(3) tiegħu,Wara li kkunsidra il-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Billi, taħt l-Artikolu 130u tat-Trattat, il-politika Komunitarja fl-isfera ta' koperazzjoni fl-iżvilupp għandha tgħin l-iżvilupp sostenibbli ekonomiku u soċjali tal-pajjiżi li qed jiżviluppaw, l-integrazzjoni mingħajr problemi u eventwali fl-ekonomija dinjija u l-kampanja kontra l-faqar f'dawk il-pajjiżi;Billi dan il-Ftehim Proviżorju ta' Assoċjazzjoni Ewro-Mediterranja dwar kummerċ u koperazzjoni bejn il-Komunità Ewropea, min-naħa l-waħda, u l-Organizzazzjoni għall-Liberazzjoni tal-Palestina (PLO) għall-benefiċċju ta' l-Awtorità Palestinjana tax-Xatt tal-Punent u l-Medda ta' Gaża, min-naħa l-oħra, iffirmat fi Brussel fl-24 ta' Frar 1997 għandu jservi sabiex jissoda r-rabtiet bejn il-Palestinjani u l-Unjoni Ewropea fil-qafas tas-sħubija Ewro-Mediterranja u għandu jwitti t-triq għall-bidu ta' negozjati bil-għan li jiġi konkluż Ftehim ta' Assoċjazzjoni Ewro-Mediterranja,IDDEĊIEDA DAN LI ĠEJ:Artikolu 1Il-Ftehim Proviżorju ta' Assoċjazzjoni Ewro-Mediterranja dwar kummerċ u koperazzjoni bejn il-Komunità Ewropea, minn naħa waħda, u l-Organizzazzjoni għall-Liberazzjoni tal-Palestina (PLO) għall-benefiċċju ta' l-Awtorità Palestinjana tax-Xatt tal-Punent u l-Medda ta' Gaża, minn naħa l-oħra, flimkien ma' l-Annessi, Protokolli, l-Iskambji ta' Ittri u Dikjarazzjonijiet tiegħu qiegħed jiġi approvat f'isem il-Komunità.It-test ta' l-atti msemmija fl-ewwel paragrafu huwa mehmuż ma' din id-Deċisjoni.Artikolu 2Il-President tal-Kunsill għandu jagħti n-notifika pprovduta fl-Artikolu 75 tal-Ftehim Interim f'isem il-Komunità.Artikolu 3Il-Kummissjoni, assistita mir-rappresentanti ta' l-Istati Membri, għandhom jirrapresentaw lill-Komunità fil-Kumitat Konġunt mwaqqaf taħt l-Artikolu 63 tal-Ftehim Temporanju.Għall-iskopijiet tat-tieni subparagrafu ta' l-Artikolu 63(1) ta' l-imsemmi Ftehim, il-posizzjonii tal-Komunità fil-Kumitat Konġunt għandha tiġi adottata mill-Kunsill, fuq proposta mill-Kummissjoni, f'kull okkażjoni skond id-disposizzjonijiet relattivi tat-Trattat li jistabbilixxi l-Komunità Ewropea.Magħmul fil-Lussemburgu, fit-2 ta' Ġunju 1997.F'isem il-KunsillIl-PresidentH. Van Mierlo[1] ĠU No C 128, ta' l-24.4.1997, p. 1.[2] ĠU No C 132, tat-28.4.1997.--------------------------------------------------